**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.6

2025. gada 15. jūlijā

Sēde sasaukta plkst. 10:00

Sēdi atklāj plkst. 10:03

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Sigita Upmale (1.-2. darba kārtības jautājumu), Rūdolfs Pelēkais (3.-5. darba kārtības jautājumu).

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Aigars Legzdiņš, Rūdolfs Pelēkais, Jānis Remess, Ziedonis Rubezis, Ģirts Vilciņš, Roberts Viziņš.

**Sēdē piedalās:** Agris Blumers, Aiga Briede, Aiva Miškovska, Alvis Atslēga, Andris Zunde, Antra Kamala, Artis Ārgalis, Baiba Martinsone, Baiba Siktāre, Dace Aloja, Dina Graviņa, Dita Kalniņa, Dāvis Melnalksnis, Elēna Brauna, Elīna Indāre, Evija Kairiša, Evija Keisele, Guna Indriksone, Guna Jirgensone, Gunita Gulbe, Ilga Tiesnese, Ilze Rubene, Inese Banča, Ineta Cīrule, Inga Zālīte, Irēna Kļaviņa, Iveta Beļauniece, Iveta Puriņa, Iveta Umule, Izita Kļaviņa, Jolanta Ļebedeva, Kaspars Neimanis, Kaspars Ozoliņš, Kristaps Močāns, Kristiāna Kauliņa, Kristiāna Pamše, Kristīne Mežapuķe, Liene Berga, Liene Bukne, Linda Helēna Griškoite, Linita Amoliņa, Līga Viļčinska, Raivis Galītis, Santa Čingule, Sarma Kacara, Sintija Zute, Zanda Riekstiņa, Ziedonis Tomsons, Gunita Bisniece, Ārija Mikša, Ģirts Ieleja.

**Darba kārtība:**

1. Par darba kārtību.
2. Par Limbažu novada domes Sociālo un veselības jautājumu komitejas priekšsēdētāja ievēlēšanu.
3. Par Limbažu novada domes Sociālo un veselības jautājumu komitejas priekšsēdētāja vietnieka ievēlēšanu.
4. (papildu d.k. jaut.) Par finansējuma piešķiršanu biedrībai “Latvijas Politiski represēto apvienība”.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada jūnija sēdēs pieņemtajiem lēmumiem.

**1.**

**Par darba kārtību**

Ziņo Sigita Upmale

Iepazinusies ar Limbažu novada pašvaldības Domes priekšsēdētājas S. Upmales priekšlikumu apstiprināt sēdes darba kārtību, **atklāti balsojot: PAR** – 8 deputāti (Andris Garklāvs, Aigars Legzdiņš, Rūdolfs Pelēkais, Jānis Remess, Ziedonis Rubezis, Sigita Upmale, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada domes Sociālo un veselības jautājumu komitejas priekšsēdētāja ievēlēšanu.
3. Par Limbažu novada domes Sociālo un veselības jautājumu komitejas priekšsēdētāja vietnieka ievēlēšanu.
4. Par finansējuma piešķiršanu biedrībai “Latvijas Politiski represēto apvienība”.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025.gada jūnija sēdēs pieņemtajiem lēmumiem.

**2.**

**Par Limbažu novada domes Sociālo un veselības jautājumu komitejas priekšsēdētāja ievēlēšanu**

Ziņo Sigita Upmale, debatēs piedalās Jānis Remess

Limbažu novada pašvaldības Domes priekšsēdētāja S. Upmale kā kandidātu Limbažu novada domes Sociālo un veselības jautājumu komitejas priekšsēdētāja amatam izvirza deputātu Rūdolfu Pelēko un informē, ka balsojumā nepiedalās, jo nav šīs komitejas deputāte.

Ar Limbažu novada domes 2025. gada 30. jūnija lēmumu Nr.478 “Par Limbažu novada domes pastāvīgo komiteju ievēlēšanu” (protokols Nr.11, 5.) ievēlēta Sociālo un veselības jautājumu komiteja 7 locekļu sastāvā.

Saskaņā ar Pašvaldību likuma 40. panta pirmo daļu, komitejas priekšsēdētāju, izņemot finanšu komitejas priekšsēdētāju, no savu locekļu vidus ievēlē, kā arī atbrīvo no pienākumu pildīšanas attiecīgā komiteja. Komitejas priekšsēdētājs ir ievēlēts, ja par kandidātu nobalso vairāk nekā puse klātesošo domes deputātu. Deputāts vienlaikus var būt ne vairāk kā divu komiteju priekšsēdētājs.

Ņemot vērā minēto un Limbažu novada pašvaldības Domes priekšsēdētājas S. Upmales priekšlikumu, pamatojoties uz Pašvaldību likuma 40. panta pirmo daļu, **atklāti balsojot: PAR** – 7 deputāti (Andris Garklāvs, Aigars Legzdiņš, Rūdolfs Pelēkais, Jānis Remess, Ziedonis Rubezis, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Ievēlēt Limbažu novada domes deputātu Rūdolfu Pelēko par Limbažu novada domes Sociālo un veselības jautājumu komitejas priekšsēdētāju.
2. Lēmums stājas spēkā ar tā pieņemšanas brīdi.

Sēdi turpina vadīt Sociālo un veselības jautājumu komitejas priekšsēdētājs Rūdolfs Pelēkais.

**3.**

**Par Limbažu novada domes Sociālo un veselības jautājumu komitejas priekšsēdētāja vietnieka ievēlēšanu**

Ziņo Rūdolfs Pelēkais, debatēs piedalās Andris Garklāvs, Ģirts Vilciņš, Aigars Legzdiņš

Sociālo un veselības jautājumu komitejas priekšsēdētājs Rūdolfs Pelēkais kā kandidātu Limbažu novada domes Sociālo un veselības jautājumu komitejas priekšsēdētāja vietnieka amatam izvirza deputātu Ģirtu Vilciņu.

Deputāts Andris Garklāvs kā kandidātu Limbažu novada domes Sociālo un veselības jautājumu komitejas priekšsēdētāja vietnieka amatam izvirza deputātu Aigaru Legzdiņu.

Deputāts Ģirts Vilciņš atsauc savu kandidatūru Sociālo un veselības jautājumu komitejas priekšsēdētāja vietnieka amatam un aicina atbalstīt deputātu Aigaru Legzdiņu.

Ar Limbažu novada domes 2025. gada 30. jūnija lēmumu Nr.478 “Par Limbažu novada domes pastāvīgo komiteju ievēlēšanu” (protokols Nr.11, 5.) ievēlēta Sociālo un veselības jautājumu komiteja 7 locekļu sastāvā.

Saskaņā ar Pašvaldību likuma 40. panta ceturto daļu, komitejas priekšsēdētājam var būt vietnieks, kuru ievēlē šā panta pirmajā daļā noteiktajā kārtībā. Komitejas priekšsēdētāja vietnieks aizvieto komitejas priekšsēdētāju prombūtnes laikā, kā arī pilda citus pašvaldības nolikumā noteiktos pienākumus.

Ņemot vērā minēto un deputāta A. Garklāva priekšlikumu, pamatojoties uz Pašvaldību likuma 40. panta ceturto daļu, **atklāti balsojot: PAR** – 7 deputāti (Andris Garklāvs, Aigars Legzdiņš, Rūdolfs Pelēkais, Jānis Remess, Ziedonis Rubezis, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Ievēlēt Limbažu novada domes deputātu Aigaru Legzdiņu par Limbažu novada domes Sociālo un veselības jautājumu komitejas priekšsēdētāja vietnieku.
2. Lēmums stājas spēkā ar tā pieņemšanas brīdi.

Limbažu novada pašvaldības Domes priekšsēdētāja S. Upmale balsojumā nepiedalās, jo nav šīs komitejas deputāte.

**4.**

**Par finansējuma piešķiršanu biedrībai “Latvijas Politiski represēto apvienība”**

Ziņo Liene Berga, debatēs piedalās Andris Garklāvs, Artis Ārgalis, Rūdolfs Pelēkais

2025. gada 4. jūlijā Limbažu novada pašvaldībā saņemts Biedrības “Latvijas Politiski represēto apvienība” iesniegums (reģistrēts pašvaldībā 04.07.2025. Nr. 4.8.4/25/4687) ar lūgumu piešķirt finansiālu atbalstu visas Latvijas politiski represēto personu salidojuma organizēšanai.

Biedrība “Latvijas Politiski represēto apvienība” lūdz pašvaldības finansiālu atbalstu Limbažu novadā dzīvojošo politiski represēto personu dalībai salidojuma organizēšanai 120,00 EUR. Minētais salidojums notiks 2025. gada 9. augustā Brīvdabas estrādē Ikšķilē.

Pamatojoties uz Pašvaldību likuma 4. panta pirmās daļas 5. punktu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 7 deputāti (Andris Garklāvs, Aigars Legzdiņš, Rūdolfs Pelēkais, Jānis Remess, Ziedonis Rubezis, Ģirts Vilciņš, Roberts Viziņš), **PRET –** nav, **ATTURAS –** nav, komiteja **NOLEMJ:**

1. Piešķirt biedrībai “Latvijas Politiski represēto apvienība”, reģ. Nr. 4000800205, finansējumu 120,00 EUR (viens simts divdesmit *euro*, 00 centi) apmērā, Limbažu novadā dzīvojošo politiski represēto personu dalībai salidojuma organizēšanai, no Limbažu novada pašvaldības nesadalītā naudas atlikuma.
2. Piešķirto finansējumu iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

Deputāts A. Garklāvs uzdod jautājumu, tieši kādam nolūkam tiek piešķirts finansējums biedrībai (dalības maksa vai dalībnieku nokļūšanai uz salidojumu). Limbažu novada pašvaldības izpilddirektors A. Ārgalis informē, ka precizēs iesniegumā minēto par transporta nodrošināšanu nokļūšanai uz Ikšķili, vai tas ir papildus lūgums. Sēdes vadītājs R. Pelēkais uzdod precizēt jautājumu līdz Finanšu komitejai.

**5.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 2025. gada jūnija sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 2025. gada jūnija sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

Iepazinušies ar informāciju, deputāti pieņem informāciju zināšanai.

Sēdes vadītājs R. Pelēkais aicina deputātiem līdz domes sēdei sniegt priekšlikumus par visu komiteju sēžu laikiem turpmāk.

Limbažu novada pašvaldības Domes priekšsēdētāja S. Upmale deleģē komitejas vadītājiem piedalīties apmācībā, lai nodrošinātu sociālo pakalpojumu ģimenēm ar bērniem.

Limbažu novada pašvaldības Domes priekšsēdētāja S. Upmale aicina līdz septembrim saglabāt iepriekšējo komiteju sēžu plānu.

Sēdi slēdz plkst. 10:29

Sēdes vadītāji S. Upmale

R. Pelēkais

Sēdes protokoliste D. Tauriņa